
Ministru kabineta noteikumi Nr. 728
Rīgā 2022. gada 22. novembrī (prot. Nr. 59 2. §)
Grozījumi Ministru kabineta 2004. gada 18. maija noteikumos Nr. 495 "Noteikumi par Ministru kabineta locekļa ārštata konsultatīvā darbinieka statusu un kompetenci"
Izdoti saskaņā ar Valsts pārvaldes iekārtas likuma 25.panta piekto daļu
· Izdarīt Ministru kabineta 2004. gada 18. maija noteikumos Nr. 495 "Noteikumi par Ministru kabineta locekļa ārštata konsultatīvā darbinieka statusu un kompetenci" (Latvijas Vēstnesis, 2004, 81. nr.) šādus grozījumus:
· 1. Papildināt ar 6.4. apakšpunktu šādā redakcijā:
· "6.4. nekavējoties rakstveidā informē Ministru kabineta locekli, ja viņa vai radinieku, vai darījuma partneru personisko vai mantisko interešu vai ētisku apsvērumu dēļ viņa objektivitāte un neitralitāte var tikt apšaubīta, kā arī neuzņemas attiecīgā pienākuma vai konkrētā uzdevuma veikšanu vai nekavējoties pārtrauc tā izpildi, ja minētie apstākļi tiek konstatēti attiecīgā pienākuma vai uzdevuma izpildes laikā."
· 2. Izteikt 7. punktu šādā redakcijā:
· "7. Ārštata konsultatīvais darbinieks nesaņem atlīdzību, izņemot šo noteikumu 9. punktā minēto gadījumu."
· 3. Papildināt ar 12. punktu šādā redakcijā:
· "12. Attiecīgās ministrijas vai Ministru kabineta tīmekļvietnē publicē un regulāri aktualizē vismaz šādu informāciju par ārštata konsultatīvo darbinieku:
· 12.1. vārdu, uzvārdu;
· 12.2. pamatdarbu;
· 12.3. darbības jomu."

